
1 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 262 


ΑΠΟΦΑΣΕΙΣ 

Αριθμ. αττόφ. 85/52/21 -12-2017 

Κανονισμός Διδακτορικών Σπουδών του Τρήμα¬ 
τος Μηχανικών Παραγωγής και Διοίκησης της 
Πολυτεχνικής Σχολής του Δημοκριτείου Πανε¬ 
πιστημίου Θράκης. 

Η ΣΥΓΚΛΗΤΟΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017, Α'), σύμφωνα με τις οποίες «Τα 
ΑΕΙ οφείλουν, μέσα σε προθεσμία έξι (6) μηνών από την 
έναρξη ισχύος του παρόντος νόμου, να καταρτίσουν και 
να δημοσιεύσουν τους Κανονισμούς του άρθρου 45». 

3. Την αριθμ. πρωτ. ΔΠΘ/ΣΥΓΚ/25072/969/16-01-2017 
απόφαση Συγκλήτου του Δ.Π.Θ., αναφορικά με τον ορισμό 
«Αναπληρωτών Πρύτανη - Μεταβίβαση αρμοδιοτήτων Πρύ¬ 
τανη - Αναπλήρωση Πρύτανη» (ΦΕΚ 327/08.02.2017/Β'). 

4. Την απόφαση της Συνέλευσης τουΤμήματος Μηχα¬ 
νικών Παραγωγής και Διοίκησης στην αρ. 4/19-12-2017 
συνεδρίασή της. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος, αποφασίζουμε: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ ΤΟΥ 
ΤΜΗΜΑΤΟΣ ΜΗΧΑΝΙΚΩΝ ΠΑΡΑΓΩΓΗΣ ΚΑΙ 
ΔΙΟΙΚΗΣΗΣ ΤΗΣ ΠΟΛΥΤΕΧΝΙΚΗΣ ΣΧΟΛΗΣ ΤΟΥ 
ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Άρθρο 1 

Γενικές Διατάξεις 

Οι διατάξεις του παρόντος βασίζονται στο νομοθετι¬ 
κό πλαίσιο που διέπει την οργάνωση και τη λειτουργία 
της ανώτατης εκπαίδευσης στην Ελλάδα 1 . Τυχόν έκτα- 

1. σύμφωνα με τις διατάξεις του ν. 4485/2017 (ΦΕΚ ΑΊ14) και των 
εν ισχύ ευρισκομένων σχετικών διατάξεων και αποφάσεων. 


κτα θέματα τα οποία δεν προβλέπονται στον παρόντα 
Κανονισμό και αφορούν στη γενικότερη διαδικασία εκ¬ 
πόνησης Διδακτορικής Διατριβής ρυθμίζονται από τη 
Συνέλευση του Τμήματος Μηχανικών Παραγωγής και 
Διοίκησης κατά περίπτωση. 

Οι σπουδές για την απόκτηση Διδακτορικού Διπλώμα¬ 
τος προσφέρονται δωρεάν. Παρέχουν εξειδίκευση στα 
γνωστικά και σε συγγενή πεδία του Τμήματος Μηχανικών 
Παραγωγής και Διοίκησης, αποβλέπουν στη δημιουρ¬ 
γία υψηλής ποιότητας επιστημονικής έρευνας και στη 
συγκρότηση επιστημόνων ικανών να συμβάλουν στην 
πρόοδο της επιστήμης, της έρευνας και των εφαρμογών. 
Οι διδάκτορες του Τμήματος προορίζονται να στελεχώ¬ 
σουν το εκπαιδευτικό, ερευνητικό και επιχειρηματικό 
δυναμικό της Ελλάδας και του εξωτερικού. 

Άρθρο 2 
Υποψηφιότητες 

Δικαίωμα υποβολής αίτησης για εκπόνηση διδακτορι¬ 
κής διατριβής στο Τμήμα Μ.Π. και Δ. έχουν: 

■ οι κάτοχοι Διπλώματος Μεταπτυχιακών Σπουδών 
(ΔΜΣ) Α.Ε.Ι. της ημεδαπής ή αναγνωρισμένου ως ισό¬ 
τιμο της αλλοδαπής ή ενιαίου κι αδιάσπαστου τίτλου 
σπουδών μεταπτυχιακού επιπέδου 2 , 

■ σε ειδικές περιπτώσεις, οι απόφοιτοι πενταετούς 
φοίτησης που έχουν εκπονήσει διπλωματική εργασία 
κατ' ελάχιστον ενός εξαμήνου και έχουν να επιδείξουν 
ερευνητικό έργο. 

Άρθρο 3 
Δικαιολογητικά 

Ο κάθε υποψήφιος υποβάλλει αίτηση (Παράρτημα 1) 
στη Γραμματεία του Τμήματος, στην οποία αναγράφο¬ 
νται: ο προτεινόμενος τίτλος, η προτεινόμενη γλώσσα 
συγγραφής η οποία μπορεί να είναι διάφορη της ελλη¬ 
νικής και ο προτεινόμενος επιβλέπων της διδακτορικής 
διατριβής. Η αίτηση συνοδεύεται από: 

• αναλυτικό βιογραφικό σημείωμα 

• προσχέδιο έρευνας της διδακτορικής διατριβής 

• αντίγραφα των τίτλων σπουδών 

• αναγνώριση από το ΔΟΑΤΑΠ εφόσον πρόκειται για 
τίτλους ΑΕΙ του εξωτερικού 

• αντίγραφα αναλυτικής βαθμολογίας στα προπτυχι¬ 
ακά και μεταπτυχιακά μαθήματα που έχει παρακολου¬ 
θήσει 

2. Παράγραφος 1, άρθρο 46, ν. 4485/2017 

• αντίγραφα επιστημονικών δημοσιεύσεων, μελέτες, 
εκθέσεις ερευνητικών προγραμμάτων και ό,τι άλλο 
συμβάλλει στη δημιουργία μίας ολοκληρωμένης αντί¬ 
ληψης του επιστημονικού-ερευνητικού επιπέδου του 
υποψήφιου 

• Δύο συστατικές επιστολές από μέλη ΔΕΠ της ημεδα¬ 
πής ή της αλλοδαπής 

• Φωτοτυπία της αστυνομικής ταυτότητας 

• Δύο φωτογραφίες 

Άρθρο 4 

Εκπόνηση Διδακτορικής Διατριβής 

4.1 Η Τριμελής Συμβουλευτική Επιτροπή 

Η Συνέλευση του Τμήματος κάνει αποδεκτή την υπο¬ 
ψηφιότητα εφόσον κρίνει ότι πληρούνται οι προϋποθέ¬ 
σεις, ύστερα από θετική εισήγηση του προτεινόμενου 
ως επιβλέποντα μέλους ΔΕΠ. Ορίζει για κάθε υποψήφιο 
Τριμελή Συμβουλευτική Επιτροπή επίβλεψης της διδα¬ 
κτορικής διατριβής 3 στην οποία μπορούν να συμμετέ¬ 
χουν και μέλη ΔΕΠ που βρίσκονται σε άδεια. 

Κάθε επιβλέπων μπορεί να επιβλέψει ταυτόχρονα έως 
και δέκα (10) υποψήφιους διδάκτορες. Αν για οποιοδή- 
ποτε λόγο ο επιβλέπων εκλείψει η διαπιστωμένα αδυνα¬ 
τεί να τελέσει χρέη επιβλέποντος η Συνέλευση δύναται 
να αναθέσει την επίβλεψη σε ένα από τα άλλα δύο μέλη 
της 3-μελούς Συμβουλευτικής Επιτροπής. 

Η 3-μελής Συμβουλευτική Επιτροπή σε συνεργασία 
με τον υποψήφιο καθορίζει το θέμα της διατριβής εντός 
εξήντα (60) ημερών από την αποδοχή της αίτησής του. 
Μερική τροποποίηση ή αναπροσαρμογή του τίτλου επι¬ 
τρέπεται με θετική απόφαση της Συνέλευσης του Τμή¬ 
ματος. Αν η Συνέλευση κρίνει ότι η αλλαγή στον τίτλο 
είναι σημαντική, τότε θεωρείται νέα διατριβή και ο/η 
υποψήφιος/α δεν μπορεί να την ολοκληρώσει πριν την 
παρέλευση της ελάχιστης χρονικής διάρκειας (βλ. επόμε¬ 
νη παράγραφο) από την ημέρα που ενεκρίθη η αλλαγή. 

Κατά τη διάρκεια εκπόνησης της διδακτορικής διατρι¬ 
βής, ο/η υποψήφιος/α διδάκτορας βρίσκεται σε συστη¬ 
ματική συνεργασία με τον επιβλέποντα καθηγητή και 
την 3-μελή Συμβουλευτική Επιτροπή. Η Συνέλευση κα¬ 
τόπιν αιτιολογημένης πρότασης της τελευταίας δύναται 
να επιτρέψει στον υποψήφιο να εργασθεί για ορισμένο 
χρονικό διάστημα υπό την επίβλεψη 

Καθηγητή Πανεπιστημίου της αλλοδαπής. Ο/Η υπο¬ 
ψήφιος/α έχει τη δυνατότητα να πραγματοποιήσει μέ¬ 
ρος της έρευνάς του σε Πανεπιστήμιο του εξωτερικού 
προκειμένου να εξοικειωθεί με το διεθνές σύστημα αξι¬ 
ολόγησης και τεκμηρίωσης της επιστημονικής γνώσης. 

4.2 Χρονική Διάρκεια 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) ημερολογιακά 
έτη απάτην ημερομηνία ορισμού της τριμελούς συμβου¬ 
λευτικής επιτροπής, ενώ η μέγιστη ορίζεται σε οκτώ (8) 
ημερολογιακά έτη. 

Οι υποψήφιοι διδάκτορες διατηρούν το δικαίωμα 
αίτησης αναστολής της εκπόνησης της διδακτορικής 
διατριβής τους για αιτιολογημένους προσωπικούς και 
επαγγελματικούς λόγους.Το χρονικό διάστημα αναστο¬ 
λής δε μπορεί να είναι μεγαλύτερο των δύο (2) ετών και 
δεν προσμετράται στην χρονική διάρκεια εκπόνησης. 

3. σύμφωνα με το άρθρο 39, ν. 4485/2017 


Η υπέρβαση της μέγιστης χρονικής διάρκειας εκπόνη¬ 
σης της διδακτορικής διατριβής συνιστά λόγο διαγρα¬ 
φής από τα Μητρώα των υποψήφιων διδακτόρων του 
Τμήματος με απόφαση της Συνέλευσης που κοινοποιεί¬ 
ται υποχρεωτικά στην 3-μελή Συμβουλευτική Επιτροπή 
και τον υποψήφιο. 

4.3 Εκπόνηση διατριβής με συνεπίβλεψη 

Το Τμήμα είναι δυνατό να συνεργάζεται, σύμφωνα 
με όσα προβλέπονται στο άρθρο 43 του ν. 4485/2017, 
με Τμήματα ΑΕΙ, ερευνητικά κέντρα και ινστιτούτα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημίας 
Αθηνών, για την εκπόνηση διατριβών με συνεπίβλεψη. 

Τα σχετικά με τη διαδικασία εκπόνησης της διατριβής, 
χορήγησης ενιαίου ή χωριστού τίτλου κτλ., προβλέπο- 
νται στο οικείο Ειδικό Πρωτόκολλο Συνεργασίας που 
καταρτίζεται από τα συνεργαζόμενα Τμήματα/φορείς 
και εγκρίνεται από τη Σύγκλητο και τα συλλογικά όργανα 
διοίκησης των Ερευνητικών Κέντρων. 

Το Τμήμα είναι δυνατό επίσης να συνεργάζεται με ανα¬ 
γνωρισμένα ως ομοταγή Ιδρύματα ή ερευνητικά κέντρα 
και ινστιτούτα της αλλοδαπής για την εκπόνηση διατρι¬ 
βών με συνεπίβλεψη. Τα σχετικά με τη διαδικασία εκ¬ 
πόνησης της διατριβής, χορήγησης ενιαίου ή χωριστού 
τίτλου κτλ., προβλέπονται στο οικείο Ειδικό Πρωτόκολλο 
Συνεργασίας που καταρτίζεται σύμφωνα με όσα ορίζει 
η σχετική απόφαση του Υπουργού Παιδείας, Έρευνας 
και Θρησκευμάτων που δημοσιεύεται στην Εφημερίδα 
της Κυβερνήσεως. 

4.4 Παρακολούθηση Πορείας 

Ο/Η υποψήφιος/α διδάκτορας κάθε έτος, και αφού 
έχει συμπληρωθεί τουλάχιστον ένα (1) πλήρες έτος από 
την εγγραφή του, παρουσιάζει προφορικά ενώπιον της 
3-μελούς Συμβουλευτικής Επιτροπής την πορεία της δι¬ 
δακτορικής διατριβής του. Υποβάλλει δε σχετικό υπό¬ 
μνημα (Παράρτημα II) το οποίο με σχόλια της 3-μελούς 
Συμβουλευτικής Επιτροπής και Έκθεση Προόδου ανα¬ 
κοινώνεται στη Συνέλευση και καταχωρείται στον ατομι¬ 
κό του φάκελο. Η προφορική παρουσίαση της προόδου 
της διδακτορικής έρευνας γίνεται για όλους του υποψή¬ 
φιους διδάκτορες σε οργανωμένη ημερίδα, η οποία είναι 
ανοικτή στο κοινό. Η ημερίδα λαμβάνει χώρα μία φορά 
τον χρόνο στις οικείες εγκαταστάσεις του Τμήματος κατά 
την έναρξη του χειμερινού εξαμήνου το μήνα Οκτώβριο. 
Σε ειδικές περιπτώσεις μπορεί να γίνει και μέσω τηλεδιά¬ 
σκεψης. Η προφορική ανοιχτή παρουσίαση της προόδου 
της διδακτορικής έρευνας όλων των υποψηφίων διδα¬ 
κτόρων δίνει την ευκαιρία στους φοιτητές και ιδιαίτερα 
στους νεοεισαχθέντες πρωτοετείς να έρθουν σε επαφή 
με την έρευνα που υλοποιείται στο Τμήμα. 

Στην περίπτωση που ο/η υποψήφιος/α δεν ανταπο- 
κρίνεται στις υποχρεώσεις του, του γίνεται έγγραφη υπό¬ 
μνηση από τον επιβλέποντα καθηγητή με κοινοποίηση 
στον Πρόεδρο του Τμήματος και του δίνεται χρόνος ενός 
εξαμήνου να συμμορφωθεί. Εάν και μετά την υπόμνη¬ 
ση, ο/η υποψήφιος/α διδάκτορας αδικαιολόγητα δεν 
ανταποκρίνεται, η Συνέλευση μπορεί να διαγράψει το/η 
συγκεκριμένο/η υποψήφιο/α από τους καταλόγους υπο¬ 
ψήφιων διδακτόρων του Τμήματος. 

Η διοικητική υποστήριξη των Διδακτορικών Σπουδών 
γίνεται από τη Γραμματεία του Τμήματος στην οποία και 
τηρείται αρχείο με ατομική μερίδα για κάθε υποψήφιο/α 
διδάκτορα, όπου καταγράφεται κάθε στοιχείο σχετικό με 
τις σπουδές του/της. 

4.5 Δικαιώματα και υποχρεώσεις των υποψήφιων δι¬ 
δακτόρων 

Οι διδακτορικές σπουδές προσφέρονται δωρεάν. Οι 
υποψήφιοι διδάκτορες διατηρούν μέχρι 8 ακαδημαϊκά 
έτη από την εγγραφή τους όλα τα δικαιώματα και τις 
παροχές που προβλέπονται, πρόσβασης, δανεισμού και 
χρήσης των ηλεκτρονικών υπηρεσιών των πανεπιστη¬ 
μιακών βιβλιοθηκών. 

Οι υποψήφιοι διδάκτορες δικαιούνται των παρο¬ 
χών της φοιτητικής μέριμνας και της υγειονομικής και 
νοσοκομειακής περίθαλψης όπως ισχύει και για τους 
προπτυχιακούς φοιτητές ενώ εφαρμόζονται και σε αυ¬ 
τούς οι διατάξεις της παραγράφου 8 του άρθρου 43 του 
ν. 2413/1996 (ΦΕΚ124Α') για την χορήγηση φοιτητικών 
δανείων. Επιπλέον, οι υποψήφιοι/ες διδάκτορες διατη¬ 
ρούν δικαιώματα πρόσβασης, δανεισμού και χρήσης 
των ηλεκτρονικών υπηρεσιών των πανεπιστημιακών 
βιβλιοθηκών μέχρι και πέντε (5) έτη μετά την απονομή 
του Διδακτορικού Διπλώματος, (προσχέδιο ΔΠΘ). 

Στους υποψήφιους διδάκτορες ανατίθενται υποστη¬ 
ρικτικές εκπαιδευτικές και ερευνητικές δραστηριότητες 
σε προπτυχιακό και μεταπτυχιακό επίπεδο κατόπιν από¬ 
φασης της Συνέλευσης του Τμήματος, καθώς και άλλες 
υποβοηθητικές προςτοΤμήμα υποχρεώσεις (π.χ. επιτη¬ 
ρήσεις εξετάσεων, 

επικουρία μελών ΔΕΠ του Τμήματος με ωριαία αντι¬ 
μισθία η οποία επιβαρύνει τον τακτικό προϋπολογισμό 
του Ιδρύματος 4 ). 

4.6 Περιεχόμενο 

Η διδακτορική διατριβή οφείλει να είναι συνεπής με 
τις συνήθεις ακαδημαϊκές πρακτικές. Εάν διαπιστωθούν 
ζητήματα μη συμβατά με τους κανόνες της ακαδημαϊκής 
δεοντολογίας, π.χ. λογοκλοπή ο/η υποψήφιος/α διδά¬ 
κτορας χάνει αυτόματα και οριστικά την ιδιότητά του και 
διακόπτεται κάθε σχέση του με το Τμήμα. Η λογοκλοπή 
απαγορεύεται σε κάθε περίπτωση καιτοΤμήμα διατηρεί 
το δικαίωμα να μην απονείμει τίτλο ή να αναστείλει ορι¬ 
στικά τίτλο που έχει απονεμηθεί, σε περίπτωση που ο/η 
υποψήφιος/η ή αναγορευθής/σσα αποδειχθεί έστω και 
εκ των υστέρων ότι έχει επιτελέσει λογοκλοπή. 

Επιπλέον, το περιεχόμενο της διδακτορικής διατριβής 
οφείλει να είναι πρωτότυπο και να αποτελεί διακριτή συμ¬ 
βολή στην προαγωγή της επιστημονικής γνώσης - έρευ¬ 
νας. Η διδακτορική διατριβή οφείλει να είναι ένα πλήρες 
και αυτοτελές επιστημονικό έργο, το οποίο να μπορεί να 
δημοσιευτεί εξ ολοκλήρου με τη μορφή βιβλίου. 

4.7 Διαγραφή 

Η Συνέλευση του Τμήματος, μετά από εισήγηση της 
Τριμελούς Συμβουλευτικής Επιτροπής, μπορεί να απο¬ 
φασίσει τη διαγραφή Υποψηφίου/ας Διδάκτορα του/της 
οποίου/ας η πρόοδος κρίνεται ανεπαρκής. Ανεπαρκής 
πρόοδος του/της υποψηφίου/ας διδάκτορα χαρακτηρί¬ 

4. άρθρο 9 παρ. 3 εδάφιο ε' του ν. 3685/2008 που παραμένει 
σε ισχύ σύμφωνα με το άρθρο 88 περ. α' του ν. 4485/2017) 


ζεται εκείνη η οποία τεκμηριώνεται με δύο (2) συνεχό¬ 
μενες αρνητικές Εκθέσεις Προόδου. Επίσης διαγραφή 
του υποψηφίου Διδάκτορα μπορεί να γίνει και μετά από 
αίτηση του/της. 

Άρθρο 5 

Ολοκλήρωση Διδακτορικής Διατριβής 

Με το πέρας της ερευνητικής διαδικασίας η 3-μελής 
Συμβουλευτική Επιτροπή συνεδριάζει και εγκρίνει την 
τελική συγγραφή της διατριβής. Ο/Η υποψήφιος/α διδά¬ 
κτορας συγγράφει και υποβάλει την διατριβή του προς 
εξέταση και κρίση. 

Αναγκαία αλλά όχι και ικανή προϋπόθεση συνιστά η 
δημοσίευση τουλάχιστον δύο πρωτότυπων επιστημονι¬ 
κών εργασιών σε διεθνή επιστημονικά περιοδικά, κατα- 
χωρημένα σε έγκυρη βάση (151, ΑΒ5, ΑΜ5), στις όποιες 
ο/η υποψήφιος/α οφείλει να είναι πρώτος συγγραφέας. 

5.1 Επταμελής Εξεταστική Επιτροπή 

Για την τελική αξιολόγηση και κρίση της διατριβής 
ορίζεται από τη Συνέλευση, Επταμελής Εξεταστική Επι¬ 
τροπή στην οποία μετέχουν τα μέλη της 3-μελούς Συμ¬ 
βουλευτικής Επιτροπής και επιπλέον τέσσερα μέλη που 
προτείνονται από την 3-μελή Συμβουλευτική Επιτροπή 
(παρ. 2 άρθρο 39). Εάν υπάρχουν μέλη της 3-μελούς 
Συμβουλευτικής Επιτροπής που αφυπηρέτησαν αντι¬ 
καθίστανται (παρ. 2 άρθρο 39). Τα μέλη της 7-μελούς 
Εξεταστικής Επιτροπής εγκρίνονται από τη Συνέλευση 
του Τμήματος και οφείλουν να έχουν ίδια ή συναφή επι¬ 
στημονική ειδικότητα με εκείνη στην οποία εκπονείται η 
διατριβή. Τρία (3) από τα μέλη της 7-μελούς Εξεταστικής 
Επιτροπής πρέπει να είναι Καθηγητές/ριες Πανεπιστημί¬ 
ου (1 ης βαθμίδας). 

Ο/Η Πρόεδρος του Τμήματος συγκαλεί με ειδική πρό¬ 
σκληση την 7-μελή Εξεταστική Επιτροπή, σε καθορισμέ¬ 
νο τόπο και χρόνο. Στην πρόσκληση αναφέρεται ρητά 
ότι η διαδικασία παρουσίασης και υποστήριξης της δι¬ 
ατριβής είναι δημόσια και κατά συνέπεια μπορεί να την 
παρακολουθήσει κάθε ενδιαφερόμενος. 

5.2 Υποστήριξη - Αξιολόγηση της Διδακτορικής Δι¬ 
ατριβής 

Η διδακτορική διατριβή υποστηρίζεται από τον/ην 
υποψήφιο/α δημόσια. Η διαδικασία προϋποθέτει τη φυ¬ 
σική παρουσία κατ'ελάχιστον τεσσάρων μελών της 7-με¬ 
λούς Εξεταστικής Επιτροπής ενώ τα υπόλοιπα μπορούν 
να συμμετέχουν μέσω τηλεδιάσκεψης. Η παρουσίαση δε 
ξεπερνά τον συνήθη χρόνο μιας ακαδημαϊκής διάλεξης, 
δηλαδή 45 λεπτά της ώρας. Μετά την ολοκλήρωση της 
παρουσίασης, υποβάλλονται σχετικές ερωτήσεις από τα 
μέλη της 7-μελούς Εξεταστικής Επιτροπής. 

Η 7-μελής Εξεταστική Επιτροπή συνεδριάζει χωρίς την 
παρουσία τρίτων και μπορεί: 

• να εγκρίνει τη διδακτορική διατριβή όπως αυτή έχει 
υποβληθεί 

• να ζητήσει ήσσονος ή μείζονος σημασίας τροποποι¬ 
ήσεις 

• να αρνηθεί την έγκρισή της 

Για την έγκριση της διδακτορικής διατριβής, απαιτείται 
η θετική ψήφος πέντε (5) τουλάχιστον μελών της 7-με¬ 
λούς Εξεταστικής Επιτροπής. Έπεται ψηφοφορία για την 

αξιολόγηση της επίδοσης του υποψηφίου με έναν από 
τους ακόλουθους χαρακτηρισμούς: 

• καλώς 

• λίαν καλώς 

• άριστα 

Για τον ανωτέρω αξιολογικό χαρακτηρισμό απαιτείται 
επίσης η θετική ψήφος πέντε (5) τουλάχιστον μελών της 
7-μελούς Εξεταστικής Επιτροπής. 

Στην περίπτωση θετικής απόφασης ανακοινώνεται 
στον/ην υποψήφιο/α ότι επιτρέπεται η δημοσίευση της 
διδακτορικής διατριβής. 

Στην περίπτωση στην οποία απαιτούνται ήσσονος σημα- 
σίαςτροποποιήσεις,εγκρίνειτηντροποποιημένη διατριβή 
η 3-μελής Συμβουλευτική Επιτροπή.Το χρονικό διάστημα 
για την υποβολή των διορθωμένων αντιτύπων της διατρι¬ 
βής στην 3-μελή Συμβουλευτική Επιτροπή δεν υπερβαίνει 
τους τέσσερις (4) μήνες από την ημερομηνία εξέτασης. 

Στην περίπτωση στην οποία απαιτούνται μείζονος 
σημασίας τροποποιήσεις, την τροποποιημένη διατριβή 
εγκρίνει η 7-μελής Εξεταστική Επιτροπή. Η επικοινωνία 
μεταξύ των μελών της μπορεί να γίνει μέσω ηλεκτρονι¬ 
κών μέσων ή τηλεδιάσκεψης. Το χρονικό διάστημα για 
την υποβολή των διορθωμένων αντιτύπων της διατριβής 
στην 7-μελή Εξεταστική Επιτροπή δεν υπερβαίνει τους 
επτά (7) μήνες από την ημερομηνία της εξέτασης. 

Σε περίπτωση διαπίστωσης βαθύτερων αδυναμιών 
στη διδακτορική διατριβή, και εφόσον η 7-μελής Εξετα¬ 
στική Επιτροπή κρίνει ότι το έργο που έχει υλοποιηθεί 
είναι σημαντικό, είναι δυνατόν να προταθεί η επανυπο- 
βολή και επανεξέταση της διατριβής σε διάστημα όχι 
μικρότερο των δώδεκα (12) μηνών από την ημερομηνία 
της πρώτης εξέτασης. Μετά τις τροποποιήσεις κινείται εκ 
νέου η διαδικασία εξέτασης της διατριβής. Σε περίπτωση 
αρνητικής κρίσης και δεύτερη φορά, λήγει οριστικά η 
σχέση του/ης υποψήφιου/ας διδάκτορα με το Τμήμα. 

Τελικά συντάσσεται το πρακτικό υποστήριξης, κρίσης 
και αξιολόγησης της διδακτορικής διατριβής από τον επι- 
βλέποντα Καθηγητή/ρια, υπογράφεται από τα παρόντα 
μέλη της 7-μελούς Εξεταστικής Επιτροπής και υποβάλλε¬ 
ται μέσω της Γραμματείας στη Συνέλευση του Τμήματος. 

Άρθρο 6 
Αναγόρευση 

Η αναγόρευση του/ης υποψήφιου/ας σε διδάκτορα 
γίνεται από τη Συνέλευση του Τμήματος. Σε αυτή ο 
Πρύτανης ή Αναπληρωτής Πρύτανη, ή ο Κοσμήτορας 
της Πολυτεχνικής Σχολής καθομολογεί και αναγορεύει 
τον υποψήφιο σε Διδάκτορα του Τμήματος Μηχανικών 
Παραγωγής καιΔιοίκησηςτης Πολυτεχνικής Σχολής του 
Δημοκρίτειου Πανεπιστημίου Θράκης. Σε υποψήφιο/α 
διδάκτορα που έχει λάβει έγκριση της διδακτορικής του/ 
της διατριβής και το σχετικό πρακτικό έχει κατατεθεί 
στη Γραμματεία τουΤμήματος, είναι δυνατή η χορήγηση 
βεβαίωσης περάτωσης διδακτορικών σπουδών πριν από 
την αναγόρευση. 

Το κείμενο της καθομολόγησης είναι το ακόλουθο: 

«Επειδή το Τμήμα Μηχανικών Παραγωγής και Διοί¬ 
κησης της Πολυτεχνικής Σχολής του Δημοκρίτειου Πα¬ 
νεπιστημίου Θράκης του Πρυτάνεως επινεύοντας, εις 
τούς εαυτού διδάκτορας ηξίωσε δοκιμάσαι με, αυτώ τε 


και τη Πρυτανεία δημοσία πίστιν δίδομεντήνδε:Της μεν 
επιστήμης ως οιόν τε μάλιστα εν τω βίω επιμελήσεσθαι, 
καπί το τελειότερον αυτήν προαγάγειν και αγλαίσαι αεί 
πειράσεσθαι, μηδέ χρήσεσθαι ταύτη επί χρηματισμώ η 
κενού κλέους Θήρα, αλλ εφ' ω αν της θείας αλήθειας το 
φως, προσωτέρω διαχεόμενον, αεί, πλείοσιν επαυγάζη, 
παν δε ποιήσειν προθύμως, ότι αν μέλλη ες ευσέβειαν 
οίσειν και κόσμον ηθών και σεμνότητα τρόπων, μηδέ της 
των άλλων διδασκαλίας συν αβελτηρία κατεπιχειρήσειν 
ποτέ, κενοσόφως περπερευόμενοι και τα εκείνοις δε- 
δογμένα κατασοφιστεύειν πειρώμενοι, μηδ εθελήσειν 
ταναντία, ων αυτοί γιγνώσκομεν, διδάσκειν, μηδέ κα- 
πηλεύειν την επιστήμην και το αξίωμα του των Μουσών 
Θιασώτου αισχύνειντηντων ηθών ακοσμία.Ταύτην ημίν 
την επαγγελίαν επιτελούσι, είη ημίν τον Θεόν αρωγόν 
κτήσασθαι εν τω βίω»5 

Το Διδακτορικό Δίπλωμα υπογράφεται από τον Πρύ¬ 
τανη, τον Πρόεδρο του Τμήματος και τον Γραμματέα 
του Δ.Π.Θ. και σφραγίζεται με τη σφραγίδα του Δ.Π.Θ. 
Σε κάθε περίπτωση στο Διδακτορικό Δίπλωμα αναγρά¬ 
φονται τα στοιχεία που ορίζονται από το άρθρο 17 του 
π.δ. 380/1999. 

Άρθρο 7 

Λοιπές διατάξεις 

Τα ονόματα των υποψήφιων διδακτόρων, των μελών 
των συμβουλευτικών επιτροπών, οι τίτλοι των εκπονού¬ 
μενων διδακτορικών διατριβών και σύντομη περίληψη 
αυτών αναρτώνται στον διαδικτυακό τόπο του ιδρύματος. 

Τίτλος, ο οποίος χορηγήθηκε, είναι δυνατόν να ανα¬ 
κληθεί ή ακυρωθεί, αν αποδειχτεί ότι δεν συνέτρεχαν 
την εποχή της απόκτησής του οι εκ του νόμου και του 
παρόντος κανονισμού προϋποθέσεις κτήσης του. Η ανά¬ 
κληση ή ακύρωση γίνεται από τα οικεία όργανα, που 
απένειμαν τον τίτλο, με πλειονοψηφία των % της Γενικής 
Συνέλευσης του Τμήματος. Δευτεροβάθμια παρεμβαίνει 
η Σύγκλητος, εφόσον ζητηθεί από τον ενδιαφερόμενο. 

ΠΑΡΑΡΤΗΜΑΤΑ 

(αποτελούν αναπόσπαστο μέρος του Κανονισμού 
Εσωτερικής Λειτουργίας Εκπόνησης Διδακτορικής Δια¬ 
τριβής στοΤμήμα Μηχανικών Παραγωγής και Διοίκησης) 

5. Ελεύθερη Μετάφραση 

Επειδή το Τμήμα Μηχανικών Παραγωγής και Διοίκησης της 
Πολυτεχνικής Σχολής του ΔΠΘ, προεξάρχοντος του Πρύτανη 
(ή Αντιπρύτανη ή Κοσμήτορα), με αξίωσε να ενταχθώ στους 
κόλπους των Διδακτόρων του, δίνω δημόσια υπόσχεση σ' 
αυτό και στην Πρυτανεία. Όπως είναι φυσικό, θα φροντί¬ 
σω περισσότερο στη ζωή μου για την Επιστήμη και θα την 
προαγάγω στην τελειότερη μορφή της και θα προσπαθώ 
πάντοτε να την λαμπρύνω. Και δε θα τη χρησιμοποιήσω για 
χρηματικό όφελος η για να κυνηγήσω τη μάταιη δόξα, αλλά 
θα ενεργώ πάντοτε υπό τον όρο να διαχέω το φως της θείας 
αλήθειας στους περισσότερους και να πράττω με προθυμία 
καθετί το οποίο πρόκειται να καταστήσει την Επιστήμη στο¬ 
λίδι των ηθών. Και δεν πρόκειται να επιχειρήσω οτιδήποτε 
με νωθρότητα, ούτε θα πορευτώ στη ζωή χωρίς σοφία ή ως 
σοφιστής, ούτε θα θελήσω τα αντίθετα απ' όσα γνωρίζω ότι 
πρέπει να διδάσκω. Και δε θα εμπορευτώ την Επιστήμη και 
ούτε θα ντροπιάσω το αξίωμα του θιασώτη των Μουσών. 
Σ' αυτή μου την υπόσχεση θέτω βοηθό το Θεό ώστε να την 
εκπληρώσω στη ζωή μου. 

ΠΑΡΑΡΤΗΜΑ I: Αίτηση Υποψηφιότητας 


ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 
ΠΟΛΥΤΕΧΝΙΚΗ ΣΧΟΛΗ 

ΤΜΗΜΑ ΜΗΧΑΝΙΚΩΝ ΠΑΡΑΓΩΓΗΣ ΚΑΙ ΔΙΟΙΚΗΣΗΣ 



ΑΙΤΗΣΗ ΥΠΟΨΗΦΙΟΤΗΤΑΣ 

θέση 

φωτογραφίας 

Παρακαλώ, να δεχτείτε την υποψηφιότητά μου για την ένταξή μου στους 
υποψήφιους διδάκτορες του Τμήματος Μηχανικών Παραγωγής και 
Διοίκησης της Πολυτεχνικής Σχολής του ΔΠΘ. 


Α. Ατομικά Στοιχεία 


Επώνυμο: 



Όνομα: 

Όνομα και επώνυμο του πατέρα: 



Όνομα και επώνυμο της μητέρας: 



Έτος γεννήσεως: Τόπος γεννήσεως: 



Αριθμ. Δελτ. Ταυτότητας ή διαβατηρίου: 

Ηιιερ. Εκδόσεως: 


Αρχή: 

Διεύθυνση κατοικίας: Οδός: 

αρ.: ΤΚ: 

Πόλη: 

τηλ.: α-ιτιώΙ: 

κινητό τηλ.: 



Β. Πανεπιστημιακές Σπουδές 


Εκπαιδευτικό Ίδρυμα 

Δίπλωμα ή Πτυχίο 






Β.1 Διπλωματική ή Πτυχιακή Εργασία 


Τίτλος 

Βαθμός 

Τριμ. Επιτροπή 



1 . 


2. 

Γ. Μεταπτυχιακές Σπουδές 


Εκπαιδευτικό Ίδρυμα 

Μεταπτυχιακό Δίπλωμα 








Δ. Ξένες Γλώσσες 


Σημειώστε τη γλώσσα ή τις 

1 . 

3. 

γλώσσες που γνωρίζετε 

2. 

4. 


Ε. Επιστημονικά ενδιαφέροντα _ 

Σημειώστε το λόγο ή τους λόγους για τους οποίους ενδιαφέρεστε να ενταχθείτε στους υποψήφιους 
διδάκτορες του Τμήματος . _ 

Επιθυμώ να εκπονήσω διδακτορική διατριβή στο Τμήμα Μηχανικών Παραγωγής και Διοίκησης με 
προσωρινό θέμα 


στην επιστημονική περιοχή 


.Προτείνω σαν επιβλέποντα της Διδακτορικής μου διατριβής τον/ην καθηγητή/ρια του 

Τμήματος 


Οι λόγοι για τους οποίους ενδιαφέρομαι να ενταχθώ στους υποψήφιους διδάκτορες του Τμήματος 
είναι οι ακόλουθοι (αναφέρατε σύντομο ερευνητικό σχέδιο): 


ΣΤ. Συνημμένα 


Τίτλοι Σπουδών (με αναλυτική βαθμολογία) 


Αναγνώριση από ΔΟΑΤΑΠ (αν απαιτείται) 


Αποδεικτικό ξένης γλώσσας 


Δήλωση κατανόησης αγγλικής γλώσσας (αν απαιτείται) 

Πιστοποιητικό ελληνομάθειας (αν απαιτείται) 


Βιογραφικό σημείωμα 


Αντίγραφα Επιστημονικών Δημοσιεύσεων 


Προσχέδιο Διδακτορικής Διατριβής 


Συστατικές επιστολές (δύο) 


Φωτοτυπία της αστυνομικής ταυτότητας 


2 Φωτογραφίες 


Άλλο 



Ημερομηνία: 


Υπογραφή: 

ΠΑΡΑΡΤΗΜΑ II: Φύλλο Αξιολόγησης της Πορείας του Υποψηφίου Διδάκτορα 


ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 
ΠΟΛΥΤΕΧΝΙΚΗ ΣΧΟΛΗ 

ΤΜΗΜΑ ΜΗΧΑΝΙΚΩΝ ΠΑΡΑΓΩΓΗΣ ΚΑΙ ΔΙΟΙΚΗΣΗΣ 

Όνομα Υποψήφιου διδάκτορα: 

Α.Μ. 

Ημ/νία εγγραφής: 

Ημ/νία ορισμού τριμελούς επιτροπής: 

Τίτλος Διατριβής: 

Ευρύτερη επιστημονική περιοχή στην οποία εντάσσεται το θέμα: 

Επιβλέπων καθηγητής: 

Μέλη τριμελούς επιτροπής (εκτός επιβλέποντα) / παρόντες: 

Β' μέλος: 

Τ' μέλος: 

Ημερομηνία παρουσίασης έκθεσης προόδου διδακτορικής διατριβής: 

Ημερομηνίες προηγούμενων παρουσιάσεων (συμπληρώνεται από τη γραμματεία): 

Ημερομηνίες και εξεταστικές περίοδοι επιτηρήσεων των μαθημάτων του προγράμματος 
σπουδών (συμπληρώνεται από τη γραμματεία): 

Προβλεπόμενος χρόνος ολοκλήρωσης της διατριβής: 

Κατάθεση τεύχους έκθεσης προόδου (ναι/όχι): 

Σχόλια του επιβλέποντα σχετικά με την παρουσίαση και την μέχρι τώρα πορεία του 
υποψηφίου. 

(Ενδεικτικά αναφέρουμε τα ακόλουθα: Πρόοδος από την προηγούμενη παρουσίαση, 
Ανταπόκριση του υποψηφίου στις εκπαιδευτικές δραστηριότητες του Τμήματος, 
Παρουσία του υποψήφιου στο Τμήμα Μηχανικών Παραγωγής και Διοίκησης κ.λ.π.). 
Παρατηρήσεις και σχόλια των υπολοίπων μελών της τριμελούς επιτροπής: 

Άλλες παρατηρήσεις: 

Εκκρεμότητες διοικητικού χαρακτήρα (συμπληρώνεται από τη γραμματεία): 

Ξάνθη,. 



Η Τριμελής Συμβουλευτική Επιτροπή 


Έλαβε γνώση ο υποψήφιος 

ΠΑΡΑΡΤΗΜΑ III Γενικές Οδηγίες για την Εκπόνηση, Σύνταξη και Συγγραφή του 
Κειμένου της Διδακτορικής Διατριβής 

Α. ΓΕΝΙΚΕΣ ΟΔΗΓΙΕΣ ΕΚΠΟΝΗΣΗΣ ΤΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Σκοπός και Σημασία Διατριβής 

Η Διδακτορική Διατριβή είναι πρωτότυπη επιστημονική εργασία, η οποία αποτελεί 
διακριτή συμβολή στην επιστήμη, είτε αποκαλύπτοντας δεδομένα, που συμβάλλουν στη 
δημιουργία νέας γνώσης ή στην ανασκευή παλαιότερης, είτε ασκώντας αυτόνομη 
κριτική σκέψη. Αποτελεί το υψηλότερο επίπεδο ερευνητικής δραστηριότητας και τη 
σημαντικότερη δυνατότητα τόσο να κριθεί αλλά και να κατευθυνθεί η ερευνητική 
ικανότητα του υποψήφιου διδάκτορα, όσο και η πρωτοτυπία της σκέψης και του 
συνολικού έργου του. Άρα, ο βασικός στόχος της εκπόνησής της είναι να αποδείξει τις 
ικανότητές του υποψήφιου διδάκτορα και από τις δύο αυτές απόψεις. Η ποιότητα της 
διδακτορικής διατριβής διασφαλίζεται με την ακεραιότητα και αντικειμενικότητα 
αυτού, που την εκπονεί, και στηρίζεται σε δύο βασικές αρχές, της δημιουργικότητας και 
της αυστηρότητας στη διαδικασία διεκπεραίωσής της. 

2. Επιμέρους Στόχοι της Διατριβής 

Επιμέρους στόχοι, στους οποίους είναι δυνατόν να αποβλέπει μια τέτοια ερευνητική 
εργασία είναι οι ακόλουθοι: 

• επισκόπηση και κριτική ανάλυση ή ανασκευή υφιστάμενης γνώσης 

• περιγραφή και ερμηνεία κάποιου φαινομένου ή θέματος 

• δημιουργία νέων θεωρητικών και μεθοδολογικών προσεγγίσεων, τεχνικών, εργαλείων 
ή άλλων καινοτομιών στη διερευνούμενη επιστημονική περιοχή. 

Η διδακτορική διατριβή συνιστά πρωτότυπη επιστημονική συμβολή σε κάποιο 
γνωστικό πεδίο ή έλεγχο επικρατούσας θεωρίας ή μεθόδου, ή συνδυάζει τα παραπάνω 
ζητούμενα με περιγραφή του εν λόγω επιστημονικού πεδίου, επικέντρωση σε κάποια 
ειδική περιοχή του πεδίου αυτού, ή/και έρευνα επάνω σε συγκεκριμένα ερωτήματα, 
εφαρμογή ή προτάσεις επίλυσης συγκεκριμένων προβλημάτων που προκύπτουν από την 
παραπάνω θεωρητική διερεύνηση. 

Η διδακτορική διατριβή εκπονείται με αποκλειστική ευθύνη του υποψηφίου διδάκτορα 
και στοχεύει στο να αναπτυχθούν από αυτόν δόκιμες επιστημονικές πρωτοβουλίες 
υψηλής ποιότητας και διακριτής συμβολής στην επιστήμη. Αποτρέπεται η μηχανιστική 
εφαρμογή γνώσεων και ενθαρρύνεται η κριτική θεώρηση και ανάλογη προσαρμογή τους 
από πλευράς του υποψηφίου διδάκτορα. 

3. Κύρια Τμήματα της Διατριβής 

Ως επιστημονικό σύγγραμμα, η διδακτορική διατριβή δεν επιδιώκει να τέρψει και να 
ψυχαγωγήσει τον αναγνώστη, ούτε να εντυπωσιάσει με τον πλούτο των γλωσσικών, 
εκφραστικών ή συντακτικών μέσων που χρησιμοποιεί, αλλά να μεταβιβάσει 
συγκεκριμένες γνώσεις, ιδέες ή απόψεις και τεχνικές με σαφήνεια, ακρίβεια, λογική 
ακολουθία, συνοχή, επιστημονική τεκμηρίωση, καθώς και λιτότητα και οικονομία στη 
γλωσσική έκφραση. Για το σκοπό αυτό, συνιστάται μια διδακτορική διατριβή να 
περιλαμβάνει τα εξής γενικά τμήματα, τα οποία αποτελούν το κύριο σώμα της 
ερευνητικής μελέτης: 

• Εισαγωγή: ιστορικό επιλογής του ερευνητικού προβλήματος, τοποθέτηση του θέματος 
στον ευρύτερο επιστημονικό κλάδο, πρωτοτυπία και χρησιμότητα της έρευνας, 

διατύπωση του σκοπού της και των ερωτημάτων (ή υποθέσεων), που καλείται να 
διερευνήσει. 

• Ανασκόπηση της βιβλιογραφίας: επισκόπηση και διερεύνηση του θεωρητικού και 
μεθοδολογικού πεδίου (συμπεριλαμβανομένων και των εφαρμογών), στο οποίο 
εντάσσεται η διδακτορική διατριβή, καθώς και του γεωγραφικού πλαισίου συγκρότησής 
της. 

• Μεθοδολογία : τρόπος οργάνωσης έρευνας, περιγραφή μεθοδολογικής προσέγγισης, 
περιγραφή συλλογής και τεχνικών επεξεργασίας στοιχείων. 

• Ανάλυση του Θέματος: παρουσίαση και οργάνωση των ευρημάτων της διδακτορικής 
διατριβής, ανάλυση και ερμηνεία των αποτελεσμάτων της διδακτορικής διατριβής. 

• Συμπεράσματα : παράθεση τελικών συμπερασμάτων, ένταξη τους στο ευρύτερο 
θεωρητικό και γεωγραφικό πλαίσιο, όπως ορίστηκε στην αρχή της διδακτορικής 
διατριβής, και ζητήματα που προκύπτουν για μελλοντική έρευνα. 


Β. ΚΑΝΟΝΕΣ ΣΥΝΤΑΞΗΣ ΚΑΙ ΣΥΓΓΡΑΦΗΣ ΤΟΥ ΚΕΙΜΕΝΟΥ ΤΗΣ 
ΔΙΔΑΚΤΟΡΙΚΗΣ ΔΙΑΤΡΙΒΗΣ 

1. Μέγεθος Διατριβής 

Το μέγεθος της διδακτορικής διατριβής εναπόκειται στην κρίση του υποψηφίου 
διδάκτορα και σχετίζεται με τις απαιτήσεις και τις ιδιαιτερότητες του θέματος. 
Αξιολογείται περισσότερο η επιστημονική πληρότητα της εργασίας παρά το μέγεθος της 
καθαυτό. Ενδείκνυται ένα μέγεθος κειμένου μεταξύ 150 και 300 σελίδων, χωρίς αυτό να 
αποτελεί περιοριστικό κριτήριο. 

Εναλλακτικά, το κείμενο της διδακτορικής διατριβής προτείνεται να μην υπερβαίνει τις 
100.000 λέξεις συμπεριλαμβανόμενης της βιβλιογραφίας, των τυχόν παραρτημάτων, 
των πινάκων και διαγραμμάτων κλπ. 

2. Γλώσσα της Διατριβής 

Η γλώσσα της διδακτορικής διατριβής μπορεί να είναι η Ελληνική ή με απόφαση της ΓΣ 
κατόπιν αίτησης του υποψηφίου για την απόκτηση διδακτορικού διπλώματος και 
θετικής εισήγησης της Συμβουλευτικής Επιτροπής άλλη επίσημη γλώσσα της 
Ευρωπαϊκής Ένωσης. Στην περίπτωση που η γλώσσα που χρησιμοποιείται είναι η 
Ελληνική πρέπει η διδακτορική διατριβή να περιέχει και μια ευρεία περίληψη σε 
επίσημη γλώσσα της Ευρωπαϊκής Ένωσης. Στην περίπτωση που η γλώσσα που 
χρησιμοποιείται είναι μια επίσημη γλώσσα της Ευρωπαϊκής Ένωσης, τότε ο λογότυπος 
του Δημοκρίτειου Πανεπιστημίου Θράκης, της Πολυτεχνικής Σχολής Ξάνθης, του 
Τμήματος Μηχανικών Παραγωγής και Διοίκησης, ο τίτλος της Διδακτορικής Διατριβής, 
το ονοματεπώνυμο του υποψηφίου διδάκτορα, το όνομα του επιβλέποντα, τα ονόματα 
των μελών της τριμελούς συμβουλευτικής και της επταμελούς εξεταστικής επιτροπής 
πρέπει να αναγράφονται και στην Ελληνική. Επιπλέον, η διδακτορική διατριβή πρέπει 
να περιέχει και μια ευρεία περίληψη στην Ελληνική γλώσσα. 

3. Παρουσίαση Κειμένου 

Στην οριστική της μορφή, εκείνη δηλαδή που κατατίθεται μετά τις πιθανές διορθώσεις 
της επταμελούς εξεταστικής επιτροπής, η διδακτορική διατριβή πρέπει να είναι 
βιβλιοδέτημένη σε τόμο μεγέθους Α4 με σκληρά εξώφυλλα. Στην επιφάνεια της ράχης 
του τόμου, αναγράφεται κατά σειρά και με κεφαλαία γράμματα, το ονοματεπώνυμο του 
διδάκτορα, η πρόταση «διδακτορική διατριβή» και ο χρόνος κατάθεσής της. (Πχ. 
ΓΕΩΡΓΙΟΥ ΒΑΣ. ΔΙΔΑΚΤΟΡΙΚΗ ΔΙΑΤΡΙΒΗ 2005) 

4. Σελίδα Τίτλου Διατριβής 

Στη σελίδα τίτλου (δεύτερη σελίδα στο εσωτερικό του τόμου) πρέπει να περιέχονται 
κατά σειρά εκ των άνω προς τα κάτω: 

• Ο λογότυπος του Δημοκρίτειου Πανεπιστημίου Θράκης, της Πολυτεχνικής Σχολής 
Ξάνθης και του Τμήματος Μηχανικών Παραγωγής και Διοίκησης. 

• Ο τίτλος της Διδακτορικής Διατριβής. (Ο τίτλος δίνεται ολογράφως δεν περιέχει 
χημικούς ή μαθηματικούς τύπους, σύμβολα ή άλλους μη συμβατικούς χαρακτήρες). 

• Το ονοματεπώνυμο του υποψηφίου διδάκτορα 

• Το όνομα του επιβλέποντα και τα ονόματα των μελών της τριμελούς συμβουλευτικής 
και της επταμελούς εξεταστικής επιτροπής. 

• Ο χρόνος κατάθεσής της 

Μετά τη σελίδα τίτλου, ακολουθεί σελίδα στο κάτω μέρος της οποίας πρέπει να 
αναγράφεται το εξής: 

Η έγκριση διδακτορικής διατριβής από το Τμήμα Μηχανικών Παραγωγής και 
Διοίκησης της Πολυτεχνικής Σχολής του Δημοκρίτειου Πανεπιστημίου Θράκης, δεν 
υποδηλώνει την αποδοχή των γνωμών του συγγραφέα (Ν. 5343/1932, άρθρο202, 
παράγραφος 2). 

5. Ζητήματα Θοργπ§ΙιΙ 

Δύο ζητήματα οορνπμΐιΐ αφορούν τη διδακτορική διατριβή. Πρώτον, το ιδιαίτερο 
οορνπμΐιΐ κάθε διατριβής, και δεύτερον, τη χρήση υλικού το οποίο προστατεύεται από 
οορνπμΐιΐ στο πλαίσιο μιας διδακτορικής διατριβής. Όσον αφορά το πρώτο ζήτημα, ο 
υποψήφιος διδάκτορας παραπέμπεται στο σχετικό νόμο. Όσον αφορά το δεύτερο, 
επιβάλλεται δίκαιη χρήση υλικού, που προστατεύεται από οοργπ§ΙιΙ και η οποία 
αποβλέπει στους σκοπούς και μόνον της διδακτορικής διατριβής. Το άτομο, το οποίο 
εκπονεί την διδακτορική διατριβή φέρει ολόκληρη την ευθύνη προσδιορισμού της 
δίκαιης χρήσης του παραπάνω υλικού, η οποία ορίζεται στην βάση των εξής 
παραγόντων: του σκοπού και χαρακτήρα της χρήσης (εμπορικός, μη κερδοφόρος ή 
εκπαιδευτικός), της φύσης του υλικού, που χρησιμοποιεί (τμήμα του κειμένου, πίνακες, 
εικόνες ή χάρτες), του ποσοστού και της σημαντικότητας του τμήματος, που 
χρησιμοποιεί σε σχέση με το όλο κείμενο υπό οορνπμίιΐ, και των πιθανών συνεπειών 
της χρήσης αυτής στην αγορά ή στη γενικότερη αξία του υπό οορνπώιΐ κειμένου. 

6. Διάρθρωση Κύριων Τμημάτων Διατριβής 

Η διδακτορική διατριβή πρέπει να είναι διαρθρωμένη κατά τα πρότυπα των 
επιστημονικών μονογραφιών και μελετών. Πιο συγκεκριμένα, περιλαμβάνονται με την 
παρακάτω σειρά: 

• Πρόλογος - ευχαριστίες 

• Αφιέρωση (εάν υπάρχει) 

• Πίνακας περιεχομένων 

• Κατάλογοι πινάκων, διαγραμμάτων, χαρτών και/ή άλλων εποπτικών μέσων 

• Περίληψη στα Ελληνικά (1 -2 σελίδες) 

• Περίληψη στα Αγγλικά (1-2 σελίδες) 

• Εισαγωγή 

• Κυρίως κείμενο (κατανομή κατά κεφάλαια, υποκεφάλαια και εδάφια) 

• Συμπεράσματα 

• Βιβλιογραφία 

• Παραρτήματα (εάν υπάρχουν) 


Στον πρόλογο γίνεται σύντομη αναφορά στη διαδικασία εκπόνησης της εργασίας και 
αποδίδονται ευχαριστίες προς όλους όσους (άτομα ή φορείς) συνέβαλλαν με 
οποιονδήποτε τρόπο στην υλοποίησή της. Ιδιαίτερες ευχαριστίες πρέπει να αποδίδονται 
στον κύριο επιβλέποντα της διατριβής και στα λοιπά μέλη της συμβουλευτικής και 
εξεταστικής επιτροπής, καθώς και σε άτομα ή φορείς, που έπαιξαν καθοριστικό ρόλο 
στη διεξαγωγή της διδακτορικής έρευνας. 

Η περίληψη αποτελεί μια σαφή και σύντομη περιγραφή του περιεχομένου, της μεθόδου 
και των συμπερασμάτων της διδακτορικής διατριβής σε μια έως δύο το πολύ σελίδες. 
Στην εισαγωγή παρουσιάζονται αναλυτικά: ιστορικό επιλογής του ερευνητικού 
προβλήματος, τοποθέτηση του θέματος στον ευρύτερο επιστημονικό κλάδο, πρωτοτυπία 
και χρησιμότητα της έρευνας, διατύπωση του σκοπού της και των ερωτημάτων (ή 
υποθέσεων), που καλείται να διερευνήσει. 

Το κυρίως κείμενο χωρίζεται σε αριθμημένα κεφάλαια, κάθε ένα από τα οποία 
αντιστοιχεί σε μια συγκεκριμένη αυτοτελή ενότητα και τα οποία ακολουθούν μεταξύ 
τους μια λογική αλληλουχία στην ροή της εργασίας. Τα κεφάλαια πρέπει να χωρίζονται 
σε υποκεφάλαια και εδάφια αριθμημένα κατά το δεκαδικό σύστημα (π.χ. 3, 3.1, 3.1.1 
κ.λ.π.). Στα κεφάλαια περιλαμβάνεται το κυρίως αναλυτικό τμήμα της εργασίας. Οι 
αναφορές στη βιβλιογραφία πρέπει να γίνονται απευθείας μέσα στο κείμενο με το 
“σύστημα ΗπτνππΓ π.χ. (Ηπτνογ, 1985: 25) ή με το σύστημα της απλής αρίθμησης (π.χ. 
[1],[35], κ.λ.π.), ενώ η πλήρης αναφορά στην κάθε πηγή γίνεται στο τέλος της εργασίας, 
στη βιβλιογραφία. Δευτερεύοντα ή συμπληρωματικά στοιχεία, σχόλια, διευκρινήσεις 
κ.λ.π. παρατίθενται είτε σε αριθμημένες υποσημειώσεις στο κάτω μέρος της ίδιας 
σελίδας (ΕοοΙιιοΙοδ), ή σε αριθμημένες σημειώσεις στο τέλος του κεφαλαίου (οηιΐηοΐοκ). 
Στα συμπεράσματα περιλαμβάνεται σύνθεση και συζήτηση των κυρίων ευρημάτων της 
έρευνας. Επίσης επισημαίνονται αντικειμενικές δυσκολίες, που τυχόν προέκυψαν κατά 
την εκπόνηση της εργασίας, προτείνονται κατευθύνσεις για μελλοντική έρευνα και 
παρατίθενται τελικές κριτικές απόψεις και συμπεράσματα του συγγραφέα. Το κεφάλαιο 
των συμπερασμάτων οφείλει να είναι μια αυτοτελής ολότητα χωρίς περιττές 
επαναλήψεις σημείων από προηγούμενα κεφάλαια και να χαρακτηρίζεται από ολιστική 
και συνθετική οπτική επί του συνόλου της εργασίας. 

Σε παραρτήματα γενικά εισάγονται διάφορα στοιχεία βοηθητικής ή συμπληρωματικής 
σημασίας σε σχέση με αυτή καθαυτή την διδακτορική διατριβή (πχ ερωτηματολόγια, 
στατιστικές σειρές, πίνακες, διαγράμματα, χάρτες κ.λ.π. που δεν μπήκαν στο κυρίως 
κείμενο, αποδελτιωμένα αρχεία, κ.ο.κ.). Η σύνταξη και παράθεσή τους γενικά 
ακολουθεί όλες τις παραπάνω προδιαγραφές, που αφορούν στην σύνταξη του κειμένου 
της διδακτορικής διατριβής, ως αναπόσπαστο τμήμα αυτής, συμπεριλαμβανόμενης και 
της αρίθμησης, η οποία συνεχίζεται στα παραρτήματα απευθείας από το κυρίως κείμενο 
της διατριβής. 

Οργάνωση Βιβλιογραφίας. Στη βιβλιογραφία περιλαμβάνονται όλες οι πηγές (βιβλία, 
άρθρα, μελέτες, εισηγήσεις σε συνέδρια, στατιστικά δελτία, αναλύσεις στην ημερήσιο 
και περιοδικό τύπο, ντοκουμέντα οργανισμών, αρχειακό υλικό κ.λ.π.), που 
χρησιμοποιήθηκαν κατά την εκπόνηση της Διδακτορικής Διατριβής Η παράθεση γίνεται 
κατά αλφαβητική σειρά ονόματος συγγραφέα. 

Πιο αναλυτικά παρατίθενται κατά σειρά: 

• το όνομα του συγγραφέα/ων ή του φορέα 

• η χρονολογία έκδοσης (σε παρένθεση) 

• ο τίτλος του έργου 

• λοιπά προσδιοριστικά στοιχεία 

Παραδείγματα: 

[1] Μυδδεγ, Ο. (1984) δρυίίπΐ ϋίνίδίοηδ οί ΕυΕουτ. Εοπάοπ: ΜίΐαηίΙΕιη (περίπτωση 
βιβλίου) 

[2] Οοτδίηί, Ρ. (2005). I Ιγρετ§τουροί(1δ οΕί&ίηεά ΙΤοιιι μιουροίιΐ» ννίΟι Είηατγ τεΐυίίοηδ. 
Οίδοτείε ΜαΐΕειη&ΐίεδ, Είδενίετ δείεηεε Β.ν. (ΝοιΟι-Ι ΙοΙΙϊΐηό), νοίυτηε 155, Ιδδυεδ 1-3, 
ρ.ρ. 225-231. 

(περίπτωση άρθρου σε επιστημονικό περιοδικό). 

[3] Κ.εεδ, 1. (1991). Κεδουτεεδ αϊτό Οιε εηνίτοηιτιεηΐ: δο&τείΐγ από δΐΐδΐίΐίιΐίώϊΐϊΐν. ΒεηηεΙΙ, 
Κ., ΕδΙιιΙΙ. Κ. εόδ. ΟΙοΕ&Ι Οκιημε από ΟΗίΐΙΙεημε: ΟεομπιρΙιν Ιόι θιε 1990δ, Εοηάοη: 
ΚουΐΙεόμε, ρρ. 5-26 (περίπτωση κεφαλαίου σε συλλογικό βιβλίο). 

[4] ΟΕΟ (1999). ΕδϋΡ Ευτορευη δριιΐϊίΐΐ ΟενεΙοριτιεπΙ Ρετδρεείίνε: ΤοινίΐιχΙδ ΒϊΐΙίΐιιοειΙ 
άπΑ δυδίίΐίιΐίώΐε ΠενεΙοριτιεπΙ οί Οιε ΤεττίΙοτγ οί Οιε Επτορευπ υηίοη. ΕυχοιηΕουιμ: 
Ειιιορειιη Οοιτιιτιίδδίοη. 

Γ5]( Πΐΐρ:/ /εατορ&.ευ.ίηΐ/εοπιηι/τε^ίοηαί ροΒεν/δοατοεδ/άοεοίΐΙε/οίΐϊείαί/τεροτΐδ/δοηι ε 

η.Ειτη) (Περίπτωση έργου που ανασύρθηκε από το διαδίκτυο). 

[6] Κουπί, Ο. (1997). Απ οΠ)εοΐ-ΠιΐδεΠ Ρείτί πεΙ ιποιίεΐ δΐιρροιΤίιιμ υ ΟεομπιρΙιίο 
ΙιιΙόππίΐΐίοη δγδίετη ίοτ υτΕυη ρΕιηηίημ, Ρτοοεε<ϋη§δ οί ΑΗιεηδ [ηΐεπίίΐΐίοηίΐΐ 
Οοηίετεηεε: υιΕίΐιψΒομίοηίΐΙ, Εηνίτοητηεηΐαΐ ΡΕιηηίημ υπό ΙηίόπτίίΐΙίοδ Ιο ΡΕιηηίημ ίη αη 
Επί οί Τπιηδύίοη. ΑΗιεηδ 22-24/10, (εάίΐεά Εν δείΐίδ, Τ. & Οεοτ§ου1ίδ, I).), ρρ. 758-774. 
(Περίπτωση εισήγησης δημοσιευμένης σε πρακτικά συνεδρίου). 

[7] Αηοηγηιουδ (2002). ΡτοιηείΕευδ ιιηΕουηιΙ: Α δυτνεγ οί Οτεεεε. ΤΕε ΕεοηοιηίδΙ, ΟεΙ. 
12Ηι, ρρ. 1-20 (ίΐίίει ρ. 56). (περίπτωση ανώνυμου άρθρου-ανάλυσης στον περιοδικό 
ειδικό τύπο). 

[8] Μουζέλης, Ν. (1999). Το μοντέρνο και το μεταμοντέρνο στην κοινωνική σκέψη: 
Αντιπαραθέσεις. Το Βήμα της Κυριακής, 3 Νοεμβρίου (περίπτωση ενυπόγραφου 
άρθρου στον ημερήσιο τύπο). 

[9] ΟΕΟϋ (1990). I ΙίδΙοποιιΙ δΐυΐίδΐίεδ 1960-1988. Ρατίδ (περίπτωση στατιστικού 
εντύπου). 

[10] ΥΠΕΧΩΔΕ (1984). Ν. Αχαΐας: Προτάσεις Χωροταξικής Οργάνωσης. Αθήνα 
(περίπτωση μελέτης φορέα). 

[11] ΦΕΚ 33Α/14-3-1983 (Ν. 1337/83 για την επέκταση των πολεοδομικών σχεδίων, 
την οικιστική ανάπτυξη και σχετικές ρυθμίσεις), (περίπτωση κρατικού ντοκουμέντου). 

ΜΟΡΦΗ ΔΙΔΑΚΤΟΡΙΚΩΝ ΔΙΑΤΡΙΒΩΝ - ΕΞΩΦΥΛΛΟ 

ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 

ΠΟΛΥΤΕΧΝΙΚΗ ΣΧΟΛΗ ΞΑΝΘΗΣ 

ΤΜΗΜΑ ΜΗΧΑΝΙΚΩΝ ΠΑΡΑΓΩΓΗΣ ΚΑΙ ΔΙΟΙΚΗΣΗΣ 


(ΤΙΤΛΟΣ ΔΙΑΤΡΙΒΗΣ) 

ΔΙΔΑΚΤΟΡΙΚΗ ΔΙΑΤΡΙΒΗ 

(Ονοματεπώνυμο υποψήφιου Διδακτορικής Διατριβής) 
(Ιδιότητα) 

ΕΠΙΒΛΕΠΩΝ 

(Ονοματεπώνυμο και ιδιότητα επιβλέποντος) 

ΕΞΕΤΑΣΤΙΚΗ ΕΠΙΤΡΟΠΗ 
(Ονοματεπώνυμο μελών Εξεταστικής Επιτροπής) 


ΞΑΝΘΗ (έτος) 

ΠΑΡΑΡΤΗΜΑ IV : Πρακτικό επταμελούς εξεταστικής επιτροπής 

ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 
ΠΟΛΥΤΕΧΝΙΚΗ ΣΧΟΛΗ 

ΤΜΗΜΑ ΜΗΧΑΝΙΚΩΝ ΠΑΡΑΓΩΓΗΣ ΚΑΙ ΔΙΟΙΚΗΣΗΣ 

ΠΡΑΚΤΙΚΟ ΕΠΤΑΜΕΛΟΥΣ ΕΞΕΤΑΣΤΙΚΗΣ ΕΠΙΤΡΟΠΗΣ 
ΤΟΥ/ΤΗΣ ΥΠΟΨΗΦΙΟΥ Δ Ι Δ ΑΚΤΟΡΑ 


Η Επταμελής Εξεταστική Επιτροπή, που ορίστηκε με την υπ’ αριθμόν 

. απόφαση της Συνέλευσης του Τμήματος 

Μηχανικών Παραγωγής και Διοίκησης για την κρίση της Διδακτορικής Διατριβής του / 


της. συνήλθε την 

.και 

ώρα.στ. 


Η επιτροπή παρακολούθησε την ανάπτυξη της διδακτορικής διατριβής με τίτλο 

« . 

» 

που παρουσίασε ο/η υποψήφιος/α και προέβη σε εξέτασή του/της, τόσο σε διάφορα 
σημεία της διατριβής όσο και σε γενικότερα θέματα που άπτονται του επιστημονικού 
αντικειμένου του. Μετά από σχετική εισήγηση του/της επιβλέποντος/επιβλέπουσας 


Καθηγητή/τριας.ακολ 

ούθησε ψηφοφορία κατά την οποία τα μέλη της Επιτροπής αξιολόγησαν τον/την 
υποψήφιο/α Διδάκτορα ως εξής: ___ 


Α/Α 

ΟΝΟΜΑΤΕΠΩΝΥΜΟ 

ΒΑΘΜΟΛΟΓΗΤΗ 

ΠΑΡΟΥΣΙΑ * 

ΒΑΘΜΟΣ 

ΟΛΟΓΡΑΦΩΣ 

ΒΑΘΜΟΣ 

ΟΛΟΓΡΑΦΩΣ 

ΒΑΘΜΟΣ 












































Η Επιτροπή έκρινε ότι η Διδακτορική Διατριβή είναι πρωτότυπη και αποτελεί 
ουσιαστική συμβολή στην πρόοδο της επιστήμης και της απονέμει το βαθμό 


.Πρ 

οτείνει δε στη ΓΣ του Τμήματος την ανακήρυξή 

του/της.σε 

Διδάκτορα του Τμήματος Μηχανικών Παραγωγής και Διοίκησης. 

Τα μέλη της Επταμελούς Εξεταστικής Επιτροπής: 

1 . 

2 . 

3. 

4. 

5. 

6 . 
7. 


*Φυσική ή με τηλεδιάσκεψη 

ΠΑΡΑΡΤΗΜΑ V. Απονομή Διδακτορικού Διπλώματος. Τελετή καθομολόγησης 


Η αναγόρευση του υποψηφίου σε Διδάκτορα του Τμήματος 

. της Σχολής.του Δημοκριτείου 

Πανεπιστημίου Θράκης γίνεται από τη Γενική Συνέλευση σε μία από τις 
συνεδριάσεις της, η ημερήσια διάταξη της οποίας περιλαμβάνει ως ίδιον θέμα 
αντίστοιχα την αναγόρευση και την ορκωμοσία του υποψηφίου. 


Η αναγόρευση και ορκωμοσία του υποψηφίου Διδάκτορα γίνεται παρουσία του 
Πρύτανη του Δ.Π.Θ., ή, όταν αυτός κωλύεται, παρουσία ενός εκ των 
Αντιπρυτάνεων. 


Κατά την τελετή της αναγόρευσης του υποψηφίου σε Διδάκτορα 
αναγιγνώσκεται από τον Πρόεδρο του Τμήματος το πρακτικό της Επταμελούς 
Εξεταστικής Επιτροπής και στη συνέχεια ο Πρόεδρος του Τμήματος αναγιγνώσκει 
τα παρακάτω: 


« Ο/Η. . (Ονοματεπώνυμο) . πτυχιούχος 

του . (Τμήμα, Σχολή, Πανεπιστήμιο) . 

συνέταξεν Διδακτορικήν Διατριβήν (Μι1.) ή επιγράφεται 


., ήπερ τοις αναγνούσι καθηγηταίς εμμελώς έχειν έδοξεν, ούτος (αυτή) δε την επί 

διδακτορία δοκιμασίαν ευδοκίμως υπέστη. 

Ερωτών ουν το Τμήμα, ει τούτο ικανώς τα τεκμήρια της του (της) υποψηφίου 
επιστημονικής παιδείας ποιούμενον δοκιμάζει τούτον (ταύτην) εις τους Διδάκτορας 

του Τμήματος . της Σχολής . του Δημοκριτείου 

Πανεπιστημίου Θράκης- ερωτών δε και τον Πρύτανιν, ει τη του Τμήματος βουλή 
ομολογεί. Καθομολόγησον δη άπερ ο νόμος δημοσία καθομολογείν κελεύει τους το 
διδακτορικόν αξίωμα μετιόντας». 

Ακολούθως ο υποψήφιος θέτοντας τη δεξιά παλάμη του επί του ιερού 
Ευαγγελίου (ή του Κορανίου ανάλογα) δίδει τον κάτωθι νενομισμένο όρκο. 

«Επειδήπερ το Τμήμα . της του Δημοκριτείου Πανεπιστημίου Θράκης 

. Σχολής, του Πρυτάνεως επινεύσαντος, εις τους εαυτώ Διδάκτορας 

ηξίωσε δοκιμάσαι με, αυτώ και τη Πρυτανηίη δημοσία πίστιν δίδωμι τήνδε: 

Της μεν επιστήμης ως οίον τε μάλιστα εν τω βίω επιμελήσεσθαι, καπί το 
τελειότερον αυτήν προαγαγείν και αγλαΐσαι αεί πειράσεσθαι, μηδέ χρήσεσθαι ταύτη επί 
χρηματισμώ ή κενού κλέους Θήρα, αλλ' εφ' ώ αν της θείας αλήθειας, το φως 
προσωτέρω διαχεόμενον αεί πλείοσιν επαυγάζη, παν δε ποιήσειν προθύμως ό,τι αν 
μέλλη εις ευσέβειαν και κόσμον ηθών και σεμνότητα τρόπων οίσειν, μηδέ της των 
άλλων διδασκαλίας συν αβελτηρία κατεπιχειρήσειν ποτέ, κενοφρονών περπερευόμένος 
(περπερευομένη), και τα εκείνοις δεδογμένα κατασοφιστεύειν πειρώμενος 

(πεφωμένη), μηδ' εθελήσειν ταναντία ων αυτός (αυτή) γιγνώσκω διδάσκειν, μηδέ 
καπηλεύειν την επιστήμην και το του των Μουσών θιασώτου αξίωμα αισχύνειν τη των 
ηθών ακοσμία. Ταύτην μοι την επαγγελίαν επιτελούντι (επιτελούση) είη μοι τον Θεόν 
αρωγόν κτήσασθαι εν τω βίω». 


Για όσους/ες δεν επιθυμούν να δώσουν όρκο θρησκευτικού τύπου, επιτρέπεται 
απλή επίκληση της τιμής και της συνείδησής τους. 


Στην περίπτωση αυτή ο/η υποψήφιος/α Διδάκτορας δηλώνει τα εξής: 


«Αιαβεβαιώ επί τη τιμή και συνειδήσει εμού τα κάτωθι: Επειδήπερ το 

Τμήμα . της του Δημοκριτείου Πανεπιστημίου Θράκης 

. Σχολής, του Πρυτάνεως επινεύσαντος, εις τους εαυτώ Διδάκτορας 

ηξίωσε δοκιμάσαι με, αυτώ και τη Πρυτανηίη δημοσία πίστιν δίδωμι τήνδε: 

Της μεν επιστήμης ως οίον τε μάλιστα εν τω βίω επιμελήσεσθαι, καπί το 
τελειότερον αυτήν προαγαγείν και αγλαϊσαι αεί πειράσεσθαι, μηδέ χρήσεσθαι ταύτη επί 
χρηματισμώ ή κενού κλέους Θήρα, αλλ' εφ' ώ αν της αλήθειας, το φως προσωτέρω 
διαχεόμενον αεί πλείοσιν επαυγάζη, παν δε ποιήσειν προθύμως ό,τι αν μέλλη εις 
κόσμον ηθών και σεμνότητα τρόπων οίσειν, μηδέ της των άλλων διδασκαλίας συν 
αβελτηρία κατεπιχειρήσειν ποτέ, κενοφρονών περπερευόμενος (περπερευομένη), και 
τα εκείνοις δεδογμένα κατασοφιστεύειν πειρώμενος (πειρωμένη), μηδ' εθελήσειν 
ταναντία ων αυτός (αυτή) γιγνώσκω διδάσκειν, μηδέ καπηλεύειν την επιστήμην και το 
του των Μουσών θιασώτου αξίωμα αισχύνειν τη των ηθών ακοσμία». 


Κατόπιν ο Πρόεδρος του Τμήματος αναγιγνώσκει το εξής κείμενο: 


«Επειδήπερ ου μόνον εν ταις ειωθόταις δοκιμασίαις της σής επιστήμης έλεγχον 
παρέσχες σαφέστατον, αλλά και εν τη διδακτορική διατριβή, ην φιλοπονήσας 

προσήνεγκες τω Τμήματι ., άξιον (αξίαν) του διδακτορικού 

αξιώματος σεαυτόν (σεαυτήν) απέφηνας καπί τούτοις το μεν Τμήμα σε κατά τα νόμιμα 

εδοκίμασε, ο δε Πρύτανις ταύτην την δοκιμασίαν επήνεσε, δια ταύτα εγώ . 

(Ονοματεπώνυμο) . Καθηγητής του Τμήματος ., νυν 

Πρόεδρος του Τμήματος . διατελών τε και χρώμένος τη 

δυνάμει, ην παρά των εν Πανεπιστημίω και Τμήματι νόμων είληφα, 

σε . (Ονοματεπώνυμο) . 

., υποψήφιον (υποψηφίαν) της του Τμήματος . 

διδακτορίας δημοσία Διδάκτορα του Τμήματος . του 

Δημοκριτείου Πανεπιστημίου Θράκης αναγορεύω και πάσας τας τω πανεπιστημιακώ 
αξιώματι τούτω παρεπομένας προνομίας σοι δίδωμι, συνθιασώτην μεν και εταίρον της 
επιστήμης σε προσαγορεύων, της δε επιστήμης ταύτης δια παντός του βίου φιλοτίμως 
αντέχεσθαι παραινών». 

ΠΑΡΑΡΤΗΜΑ VI. Τύπος Διδακτορικού Διπλώματος (Δ.Δ.) του Δ.Π.Θ. 


ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ (όνομα Σχολής) 


ΤΜΗΜΑ (όνομα Τμήματος) 

ΑΡΙΘΜΟΣ ΔΙΠΛΩΜΑΤΟΣ.... 


ΠΡΥΤΑΝΕΥΟΝΤΟΣ 

ΕΝ ΤΩ ΔΗΜΟΚΡΙΤΕΙΩ ΠΑΝΕΠΙΣΤΗΜΙΟ ΘΡΑΚΗΣ 
(Όνομα Πατρώνυμο Επώνυμο του Πρύτανη) 

ΚΑΘΗΓΗΤΟΥ (ειδικότητα) 

(Όνομα Πατρώνυμο Επώνυμο του Προέδρου του Τμήματος) 
ΚΑΘΗΓΗΤΗΣ (ειδικότητα) 

ΕΠΙ ΔΕ ΤΟΥ ΠΑΡΟΝΤΟΣ ΤΟΥ Τ Μ [ I Μ Λ Τ()Σ( όνο μ ο. Τμήματος) 
ΠΡΟΕΔΡΟΣ 

(Όνομα Πατρώνυμο Επώνυμο του Διδάκτορα) 

ΑΠΟ ΔΟΓΜΑΤΟΣ ΟΜΟΘΥΜΟΥ ΤΟΥ ΤΜΗΜΑΤΟΣ (όνομα Τμήματος) 

ΕΙΣ ΤΟΥΣ ΔΙΔΑΚΤΟΡΑΣ ΤΟΥ ΤΜΗΜΑΤΟΣ (όνομα Τμήματος) 
ΕΝΕΚΡΙΝΕ 

ΜΕ ΕΠΙΔΟΣΙΝ «ΚΑΛΩΣ» 

ΜΗΝΟΣ ΙΟΥΝΙΟΥ ΕΙΚΟΣΤΗΝ ΕΒΔΟΜΗΝ 
ΕΤΕΙ ΕΝΑΤΩ ΚΑΙ ΔΙΣ ΧΙΛΙΟΣΤΩ 

Ο ΠΡΥΤΑΝΙΣ ΤΟΥ Α.Π.Θ. Ο ΠΡΟΕΔΡΟΣ ΤΟΥ ΤΜΗΜΑΤΟΣ 


Ο ΓΡΑΜΜΑΤΕΥΣ ΤΟΥ ΤΜΗΜΑΤΟΣ 

Τεύχος Β'262/01.02.2018 


ΠΑΡΑΡΤΗΜΑ VII. Τύπος Πιστοποιητικού αναγόρευσης Διδάκτορα 


ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΑΡΙΘΜΟΣ ΠΙΣΤΟΠΟΙΗΤΙΚΟΥ.... 

ΣΧΟΛΗ (όνομα Σχολής) 

ΤΜΗΜΑ (όνομα Τμήματος) 

Πιστοποιείται ότι: 

Ο/Η κύριος/κυρία (Όνομα Επώνυμο Πατρώνυμο του Διδάκτορα) από (όνομα πόλης) 
Πτυχιούχος του (Όνομα Τμήματος Σχολής Πανεπιστημίου) μετά τη νόμιμη δοκιμασία και 
αφού εξεπλήρωσε επιτυχώς όλες τις υποχρεώσεις του/της για το διδακτορικό δίπλωμα, όπως 
ορίζει ο Νόμος, κρίθηκε άξιος/α του διπλώματος αυτού, με βαθμό 

«ΑΡΙΣΤΑ» 


και αναγορεύτηκε Διδάκτορας του Τμήματος (όνομα Τμήματος) την (ημερομηνία). 

Το παρόν έχει θέση αντιγράφου Διδακτορικού Διπλώματος. 

Το πιστοποιητικό αυτό, το οποίο ζήτησε ο ενδιαφερόμενης/όμενη, του/της χορηγείται για 
κάθε νόμιμη χρήση. 


Πόλη (όνομα πόλης) Ημερομηνία (ημέρα-μήνας-έτος) 
Ο/Η Γραμματέας του Τμήματος 
(υπογραφή-σφραγίδα) 


Η απόφαση αυτή να δημοσιευθεί στην Εφημερίδα της Κυβερνήσεως. 
Κομοτηνή, 11 Ιανουάριου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠΙΔΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)ΐτ>35ί6ΐ·.θΙ(4>6ί.αΓ 









